A4-0162/97

Ψήφισμα σχετικά με την ανάπτυξη των προοπτικών της κοινής πολιτικής ασφάλειας της Ευρωπαϊκής Ένωσης

Το Ευρωπαϊκό Κοινοβούλιο,

- έχοντας υπόψη το άρθρο 148 του Κανονισμού του,

- έχοντας υπόψη το ψήφισμά του της 18ης Μαΐου 1995 σχετικά με την πρόοδο που πραγματοποιήθηκε στην ανάπτυξη της κοινής εξωτερικής πολιτικής και της πολιτικής ασφαλείας (Νοέμβριος 1993 - Δεκέμβριος 1994) ((ΕΕ C 151 της 19.6.95, σελ. 223)),

- έχοντας υπόψη το ψήφισμά του της 18ης Ιουλίου 1996 σχετικά με την πρόοδο που πραγματοποιήθηκε στην ανάπτυξη της κοινής εξωτερικής πολιτικής και της πολιτικής ασφαλείας (Ιανουάριος - Δεκέμβριος 1995) ((ΕΕ C 261 της 9.9.96, σελ. 154)),

- έχοντας υπόψη το ψήφισμά του της 14ης Ιουνίου 1995 σχετικά με την δημιουργία ενός Ευρωπαϊκού Κέντρου Ανάλυσης Πληροφοριών της Ευρωπαϊκής Ένωσης για την ενεργό πρόληψη των κρίσεων ((ΕΕ C 166 της 3.7.95, σελ. 59)),

- έχοντας υπόψη το ψήφισμά του της 13ης Μαρτίου 1996 που αφορά (i) γνωμοδότηση του Ευρωπαϊκού Κοινοβουλίου όσον αφορά τη σύγκληση της Διακυβερνητικής Διάσκεψης (ΔΔ), (ii) αξιολόγηση των εργασιών της Ομάδος Προβληματισμού και την αποσαφήνιση των πολιτικών προτεραιοτήτων του Ευρωπαϊκού Κοινοβουλίου ενόψει της Διακυβερνητικής Διάσκεψης ((ΕΕ C 96 της 1.4.96, σελ. 77)),

- έχοντας υπόψη το ψήφισμά του της 16ης Ιανουαρίου 1997 που αφορά το γενικό πλαίσιο για μια αναθεώρηση των Συνθηκών ((ΕΕ C 33 της 3.2.1997, σελ. 66)),

- έχοντας υπόψη την έκθεση της Επιτροπής Εξωτερικών Υποθέσεων, Ασφαλείας και Αμυντικής Πολιτικής και τη γνωμοδότηση της Επιτροπής θεσμικών Θεμάτων (A4-0162/97),

Α. λαμβάνοντας υπόψη ότι η Ευρωπαϊκή Ένωση, ως κοινότητα με κοινή μοίρα, θα πρέπει να είναι σε θέση να διασφαλίσει την προστασία των πολιτών της, να συμβάλει στη σταθερότητα της ευρωπαϊκής ηπείρου και των παρακειμένων ζωνών, συμπεριλαμβανομένων της περιοχής της Βαλτικής και της λεκάνης της Μεσογείου, της μέσης και εγγύς Ανατολής και της περιοχής της Μαύρης Θάλασσας και να συμβάλλει στην προάσπιση της ειρήνης και της διεθνούς ασφαλείας σύμφωνα με τις αρχές της Χάρτας των Ηνωμένων Εθνών και τους στόχους της ΚΕΠΠΑ,

Β. λαμβάνοντας υπόψη ότι η Ευρωπαϊκή Ένωση δεν έχει χρησιμοποιήσει ακόμα όλες τις δυνατότητες που της παρέχει η Συνθήκη για την Ευρωπαϊκή Ένωση για να αναπτυξει μία πραγματική κοινή πολιτική ασφαλείας και ότι ταυτοχρόνως το πεδίο εφαρμογής μίας παρόμοιας πολιτικής θα μπορούσε να προσδιορισθεί καλύτερα με την ευκαιρία της Διακυβερνητικής Διάσκεψης,

Γ. λαμβάνοντας υπόψη ότι η εν ισχύ ΚΕΠΠΑ θα πρέπει να οδηγήσει στην εφαρμογή μιας πραγματικής κοινής εξωτερικής πολιτικής στα πλαίσια της οποίας η ΕΕ να έχει μια μόνο φωνή στους διεθνείς οργανισμούς[semigr ] είναι της άποψης ότι η πολιτική ορατότητα και ευθύνη θα πρέπει να αναπτυχθούν και να καταστούν ανάλογες με την πολιτική και οικονομική βαρύτητα που έχει η ΕΕ στον κόσμο,

Δ. εκτιμώντας ότι η πολιτική ασφάλειας θα πρέπει να στηρίζεται στην έννοια μιας παγκόσμιας και ανθρώπινης κοινής ασφάλειας, η οποία επιτυγχάνεται με μία συνεργασία βασιζόμενη στις αρχές της ισότητας, της δικαιοσύνης και της αμοιβαιότητας, η οποία συμπεριλαμβάνει τη συνεργασία, μέτρα εμπιστοσύνης, τη διαφάνεια, τον προοδευτικό αφοπλισμό, τη μετατροπή και την αποστρατιωτικοποίηση, καθώς και την ελευθέρωση από χρόνιες απειλές όπως η πείνα, η ασθένεια και η καταστολή,

Ε. είναι της άποψης ότι η ΚΕΠΠΑ θα πρέπει να επικεντρώσει τις προσπάθειές της στην ανάπτυξη μέσων που θα επιτρέψουν στην ΕΕ να εμποδίζει τις διενέξεις και να τις επιλύει δια της ειρηνευτικής οδού,

ΣΤ. λαμβάνοντας υπόψη ότι παρά την υφιστάμενη διάσταση απόψεων μεταξύ των κρατών μελών ως προς την ανάγκη ενσωμάτωσης της Δυτικοευρωπαϊκής Ένωσης στις δομές της Ευρωπαϊκής Ένωσης, παρατηρείται ομοφωνία μεταξύ όλων των κρατών μελών εις ότι αφορά την ανάγκη να δοθεί στην Ένωση η εξουσία και τα αναγκαία μέσα για την υλοποίηση αποστολών διατήρησης και αποκατάστασης της ειρήνης,

Ζ. εκτιμώντας πράγματι ότι θα πρέπει να διατυπωθεί επίσημα στη συνθήκη η έννοια της κοινής άμυνας η οποία θα συνίσταται στην ικανότητα της Ένωσης να προλαμβάνει και να αντιμετωπίζει τις απειλές σε βάρος των κοινών αξιών, των θεμελιωδών συμφερόντων, της εδαφικής ακεραιότητας και της ανεξαρτησίας της Ένωσης και να συμβάλει στη διατήρηση της ειρήνης και την ενίσχυση της διεθνούς ασφάλειας μέσω της ανάπτυξης της αμοιβαίας πολιτικής αλληλεγγύης συμπεριλαμβανομένης και της οικονομικής αλληλεγγύης,

Η. έχοντας υπόψη ότι η ασφάλεια προϋποθέτει ότι η Ευρωπαϊκή Ένωση θα έχει τη δυνατότητα, οσάκις παρίσταται ανάγκη, να συμμετέχει σε συλλογικές δράσεις που έχουν αποφασισθεί από τον ΟΗΕ ή τον ΟΑΣΕ, για να προστατεύσει τα συμφέροντα και τις αξίες της, και να αναλαμβάνει με τον τρόπο αυτό τις ευθύνες της στον διεθνή χώρο, στα πλαίσια αποστολών τύπου Petersberg, που θα ανατίθενται στη Δυτικοευρωπαϊκή Ένωση, ενδεχομένως σε συνεργασία με το ΝΑΤΟ,

Θ. λαμβάνοντας υπόψη ότι η Ευρωπαϊκή Ένωση διαθέτει επί του παρόντος μόνο τη δυνατότητα ανάλυσης και αξιολόγησης και ότι το γεγονός αυτό δυσχεραίνει την άσκηση αποτελεσματικής κοινής εξωτερικής πολιτικής και πολιτικής ασφαλείας ενώ τα κράτη μέλη της ΔΕΕ διαθέτουν δυνατότητες πληροφόρησης καθώς και διπλωματικά δίκτυα τα οποία θα πρέπει να τεθούν στην υπηρεσία της ΚΕΠΠΑ,

Ι. λαμβάνοντας υπόψη ότι η ανάπτυξη κοινής πολιτικής ασφαλείας αποτελεί σημαντικό σταθμό για τον προσδιορισμό, σε μια δεδομένη στιγμή, κοινής αμυντικής πολιτικής η οποία θα μπορούσε να οδηγήσει, εν καιρώ σε μία κοινή άμυνα,

Μια πολιτική ασφάλειας για την Ευρωπαϊκή Ένωση

1. υπενθυμίζει ότι το Ευρωπαϊκό Συμβούλιο της Λισαβώνας προσδιόρισε τέσσερεις τομείς που εμπίπτουν στη διάσταση «Ασφάλεια» οι οποίοι θα μπορούσαν να αποτελέσουν αντικείμενο κοινών δράσεων[semigr ] οι τομείς αυτοί είναι:

- η διαδικασία της ΔΑΣΕ (η οποία έχει γίνει ΟΑΣΕ μετά την Διάσκεψη Κορυφής της Βουδαπέστης),

- η πολιτική αφοπλισμού και ελέγχου των εξοπλισμών στην Ευρώπη συμπεριλαμβανομένων και των μέτρων οικοδόμησης εμπιστοσύνης,

- τα θέματα που άπτονται της αποτροπής της διάδοσης πυρηνικών όπλων,

- οι οικονομικές πτυχές της ασφάλειας και ειδικότερα ο έλεγχος της μεταφοράς στρατιωτικής τεχνολογίας προς τρίτες χώρες και ο έλεγχος της εξαγωγής όπλων[semigr ]

2. είναι της άποψης ότι οι ανωτέρω τομείς οι οποίοι αποτελούν βασικές συνιστώσες μιας πολιτικής ασφαλείας της Ευρωπαϊκής Ένωσης, θα πρέπει να επεκταθούν για να περιλάβουν όλες τις πτυχές που αναφέρονται παρακάτω[semigr ]

3. προτείνει ως εκ τούτου να δοθεί ένας ορισμός στην ασφάλεια, ο οποίος θα πρέπει να προβαίνει σε διαχωρισμό μεταξύ της εξωτερικής ασφαλείας η οποία εμπίπτει στο πεδίο της εξωτερικής δράσεως της Ευρωπαϊκής Ένωσης όπως αναφέρει το άρθρο Γ της Συνθήκης του για την ΕΕ, και της εσωτερικής ασφάλειας η οποία εμπίπτει στον τρίτο πυλώνα[semigr ]

α) η εξωτερική ασφάλεια της Ευρωπαϊκής Ένωσης αφορά τα θέματα που άπτονται:

- της εδαφικής ακεραιότητας της Ένωσης και των κρατών μελών της και της προστασίας των πολιτών,

- του ελέγχου των εξοπλισμών τόσο των κλασσικών όσο και των πυρηνικών συμπεριλαμβανομένων και των θεμάτων της διάδοσης των εξοπλισμών και του ποσοτικού περιορισμού τους, του περιορισμού της χρήσεώς τους ή της απαγόρευσής τους,

- των παραμεθορίων προβλημάτων, των προβλημάτων των μειονοτήτων που δεν έχουν επιλυθεί και των αντιπαλοτήτων μεταξύ των εθνοτήτων που ενδέχεται να λάβουν διαστάσεις και τελικώς να απειλήσουν τα κράτη μέλη της Ευρωπαϊκής Ένωσης, όπως και της κατάστασης αναταραχής και πολιτικής αστάθειας τρίτων χωρών που γειτνιάζουν με την Ευρωπαϊκή Ένωση.

- των κραυγαλέων ανισοτήτων που υφίστανται μεταξύ των πλουσίων και των πτωχών χωρών με όλες τις συνέπειες που πηγάζουν από το γεγονός αυτό και ειδικότερα επί των μεταναστευτικών ρευμάτων,

- της προστασίας του περιβάλλοντος στο μέτρο που οι περιβαλλοντικές ανισορροπίες αποτελούν απειλή για την ειρήνη, και των απειλών που υπάρχουν από την ύπαρξη απαρχαιωμένων πυρηνικών εργοστασίων, πυρηνικών αποβλήτων και αποθηκευμένων ραδιενεργών υλικών[semigr ]

β) η εσωτερική ασφάλεια της Ευρωπαϊκής Ένωσης περιλαμβάνει τα θέματα τα οποία άπτονται:

- των απειλών που πηγάζουν από την τρομοκρατία και τις δραστηριότητες του οργανωμένου εγκλήματος όπως π.χ. η διακίνηση όπλων, ναρκωτικών, χρήματος και λευκής σαρκός,

- της οικονομικής και κοινωνικής κρίσεως στις κοινωνίες της Ευρώπης η οποία αποδυναμώνει την κοινωνική συναίνεση αποπροσανατολίζοντας προς το εξωτερικό την λαϊκή δυσαρέσκεια και δημιουργώντας με τον τρόπο αυτό αντιδράσεις ρατσισμού και ξενοφοβίας.

4. επισημαίνει ως εκ τούτου ότι η ασφάλεια είναι δυνατόν να εξασφαλισθεί:

α) επί εξωτερικού επιπέδου με τα μέσα της κλασικής ή προληπτικής διπλωματίας ή με μέτρα οικοδόμησης εμπιστοσύνης στον στρατιωτικό τομέα καθώς και με την οικονομική ενίσχυση, την αναπτυξιακή ενίσχυση, την ανάληψη δράσεων διατήρησης ή εγκαθίδρυσης της ειρήνης και όλες τις λοιπές μορφές διακρατικής διμερούς ή πολυμερούς συνεργασίας όπως η προώθηση της δημοκρατίας και της πολυφωνίας των μέσων μαζικής ενημέρωσης,

β) επί εσωτερικού επιπέδου με μέτρα οικονομικού και κοινωνικού χαρακτήρος, με δράσεις που θα πρέπει ειδικότερα να αναληφθούν στον πολιτιστικό τομέα και στον τομέα της εκπαίδευσης κατά τρόπον ώστε να καταπολεμηθούν όλες οι μορφές προκαταλήψεων ρατσιστικού και ξενοφόβου περιεχομένου καθώς και με την περαιτέρω ανάπτυξη της Europol και τη βελτίωση της συνεργασίας των εθνικών αστυνομικών, δικαστικών και διοικητικών αρχών προς την κατεύθυνση ελάχιστων προτύπων, τα οποία θα πρέπει να αποφασισθούν στο πλαίσιο της κοινοτικής διαδικασίας, καθώς και με την κοινοτικοποίηση ορισμένων τομέων[semigr ]

5. τονίζει με σθένος ότι τα κράτη μέλη θα πρέπει να εκμεταλλευθούν τη Διακυβερνητική Διάσκεψη για να εμβαθύνουν τη συζήτηση όσον αφορά την ευρωπαϊκή ασφάλεια και να καταλήξουν σε συμφωνία που θα προσδώσει στην Ευρωπαϊκή Ένωση τα μέσα που είναι αναγκαία για την άσκηση μίας αξιόπιστης πολιτικής ασφαλείας σύμφωνα με το πνεύμα και το γράμμα της Συνθήκης για την Ευρωπαϊκή Ένωση[semigr ]

6. καλεί ως εκ τούτου την Επιτροπή και το Συμβούλιο να πραγματοποιήσουν συντόμως μελέτη σκοπιμότητας σχετικά με τη δημιουργία ευρωπαϊκού σώματος αποτελούμενου από στρατιωτικές και πολιτικές μονάδες, με ειδική αποστολή την ανάληψη δράσεων διατήρησης και αποκατάστασης της ειρήνης,

7. κρίνει ότι η διατύπωση της φυσικής αλληλεγγύης που συνδέει τα κράτη μέλη αποτελεί αφ' εαυτής ένα σημαντικό στοιχείο ασφαλείας υπό την έννοια ότι συνδυάζεται με τις εγγυήσεις ασφαλείας που προσφέρονται στα πλαίσια της ΔΕΕ και του ΝΑΤΟ[semigr ]

8. είναι εν συνεχεία της άποψης ότι η εγγραφή μιας ρήτρας οικονομικής ασφαλείας στις Συνθήκες θα προσδώσει στην Ευρωπαϊκή Ένωση τα μέσα για να δράσει όταν θα επαπειλείται η ασφάλεια των επικοινωνιακών της οδών και των εφοδιασμών της[semigr ]

9. τονίζει, τέλος, ότι στα πλαίσια μιας κοινής πολιτικής ασφάλειας, η Ευρωπαϊκή Ένωση θα πρέπει να είναι σε θέση να συμβάλει στην εγκαθίδρυση της ειρήνης και μιας σταθερής έννομης τάξης ανά την υφήλιο, κατ' αρχάς από τις περιοχές που βρίσκονται στα χερσαία και θαλάσσια σύνορά της και ότι, ως εκ τούτου, θα ήταν ενδεχομένως δυνατή η χρήση των ενόπλων δυνάμεων των κρατών μελών της Ευρωπαϊκής Ένωσης στα πλαίσια εντολής που θα δίδεται από τον ΟΗΕ ή από τον ΟΑΣΕ αρχίζοντας από αποστολές τύπου Petersberg[semigr ]

10. ζητεί ως εκ τούτου από τη Διακυβερνητική Διάσκεψη να προβλέψει, ενόψει της διατύπωσης της κοινής πολιτικής ασφαλείας:

α) την εγγραφή στις Συνθήκες, μιας ρήτρας πολιτικής αλληλεγγύης καθώς και την προσθήκη της αρχής του απαραβιάστου των συνόρων της Ευρωπαϊκής Ένωσης και των κρατών μελών της ως στοιχείου φυσικής αλληλεγγύης που συνδέει τα κράτη της Ένωσης[semigr ]

β) τη συμπερίληψη στις Συνθήκες των αποστολών Petersberg που πρέπει να λαμβάνουν τη μορφή κοινών δράσεων βάσει του άρθρου Ι.3 της ΣΕΕ, ως έκφραση της φυσικής αλληλεγγύης μεταξύ των κρατών της Ένωσης[semigr ]

γ) τη συγκρότηση, όπως ζητήθηκε αρχικά στα προαναφερθέντα ψηφίσματα της 14.6.1995 και εν συνεχεία της 16.1.1997, ενός Κέντρου ανάλυσης, πρόληψης και πολιτικού προγραμματισμού - υπό την κοινή ευθύνη του Συμβουλίου και της Επιτροπής με την υποστήριξη της ΔΕΕ - προκειμένου να παρέχονται αμέσως τα στοιχεία για τον εντοπισμό των εστιών κρίσης και τον προσδιορισμό κοινών θέσεων και δράσεων της Ένωσης όσον αφορά την ασφάλεια[semigr ]

11. ζητεί, ενόψει της ανάπτυξης της κοινής πολιτικής ασφαλείας, να ενισχυθεί προοδευτικά η υφιστάμενη συνεργασία μεταξύ Ευρωπαϊκής Ένωσης και ΔΕΕ[semigr ]

12. κρίνει ευκταίο να ενισχυθούν οι λειτουργικές δομές της Δυτικοευρωπαϊκής Ένωσης, χωρίς τούτο να οδηγήσει σε διαίρεση των μέσων του ΝΑΤΟ[semigr ]

Γενικές πτυχές της κοινής ασφάλειας

Όσον αφορά τις σχέσεις με τις χώρες που βρίσκονται ανατολικώς των συνόρων της Ένωσης

13. επισημαίνει ότι ο ΟΑΣΕ αποτελεί μια σημαντικότατη συνιστώσα της πανευρωπαϊκής ασφάλειας ως φόρουμ διαλόγου και ως μέσο προληπτικής διπλωματίας, τονίζει δε την ανάγκη ενίσχυσής του υπό την προϋπόθεση ότι τούτο δεν θα αποδυναμώσει τις δομές ασφαλείας στις οποίες συμμετέχει η πλειοψηφία των κρατών μελών της Ευρωπαϊκής Ένωσης[semigr ]

14. διαπιστώνει επίσης ότι το Συμβούλιο της Ευρώπης οφείλει να διαδραματίσει ένα σημαντικό ρόλο προωθώντας τη δημοκρατία και τον σεβασμό των ανθρωπίνων δικαιωμάτων που αποτελούν ουσιαστικές συνιστώσες για την ασφάλεια στην Ευρώπη[semigr ]

15. υπενθυμίζει επίσης τον θετικό ρόλο που έχει διαδραματίσει το Σύμφωνο Σταθερότητας στην Ευρώπη ως πρωτοβουλία πολιτικής διπλωματίας της Ευρωπαϊκής Ένωσης έναντι των χωρών της Κεντρικής και Ανατολικής Ευρώπης και ως εκ τούτου ως συνιστώσα μιας πολιτικής ασφαλείας που ασκεί η Ευρωπαϊκή Ένωση[semigr ]

16. λαμβάνει γνώση της επιθυμίας των κρατών της Κεντρικής και Ανατολικής Ευρώπης να προσχωρήσουν στις δυτικές δομές ασφαλείας, αρχής γενομένης από το ΝΑΤΟ, τονίζει δε ότι το θέμα αυτό αφορά αποκλειστικά τα κυριαρχικά τους δικαιώματα καθώς και τα κυριαρχικά δικαιώματα των κρατών μελών της Ατλαντικής Συμμαχίας[semigr ]

17. τονίζει επίσης ότι μια διεύρυνση της Ατλαντικής Συμμαχίας δεν θα πρέπει να οδηγήσει στην δημιουργία νέων διαχωριστικών στην ευρωπαϊκή ήπειρο ούτε να δημιουργήσει διάφορες κατηγορίες μεταξύ των χωρών της Κεντρικής και Ανατολικής Ευρώπης[semigr ] και ότι στόχος της διεύρυνσης αυτής πρέπει να είναι η επέκταση της σταθερότητας προς ανατολάς και η ενίσχυση της δημοκρατίας[semigr ]

18. έχει ωστόσο επίγνωση των φόβων που διατύπωσε η Ρωσία όσον αφορά την προσχώρηση στο ΝΑΤΟ των χωρών που ανήκαν στο παρελθόν στο Σύμφωνο της Βαρσοβίας, και υπογραμμίζει ότι οι φόβοι αυτοί είναι δυνατόν να εκτονωθούν εάν ταυτόχρονα με την διεύρυνση του ΝΑΤΟ συναφθεί μια στρατηγική εταιρική σχέση για την ασφάλεια μεταξύ Ηνωμένων Πολιτειών, Ευρωπαϊκής Ένωσης, Ρωσίας και των λοιπών ενδιαφερομένων χωρών της ΚΑΚ[semigr ]

19. είναι της άποψης ότι η στρατηγική εταιρική σχέση αυτή η οποία είναι και σχέση ασφαλείας θα πρέπει να διευκρινίζει τα δικαιώματα και τις υποχρεώσεις των εταίρων και ότι μεταξύ των υποχρεώσεων θα πρέπει να συμπεριληφθεί η αρχή της εδαφικής ακεραιότητας και του απαραβιάστου των συνόρων των ευρωπαϊκών κρατών[semigr ]

Όσον αφορά τις σχέσεις με την περιοχή των Βαλκανίων

20. διαπιστώνει ότι τα Βαλκάνια συνεχίζουν να αποτελούν την κύρια ζώνη αστάθειας στην Ευρώπη και ότι θα πρέπει συνεπώς να διευκολυνθεί η προσέγγιση των χωρών αυτών προς τις ευρωπαϊκές δομές[semigr ]

21. ζητεί συνεπώς με σθένος από την Ευρωπαϊκή Ένωση να στηρίξει τις δημοκρατικές δυνάμεις, να μοιρασθεί με τις χώρες αυτές τις αξίες της προσφέροντάς τους προοπτικές συνεργασίας, να τις ενισχύσει οικονομικά και δημοσιονομικά για να τις σταθεροποιήσει και τέλος να προωθήσει την περιφερειακή συνεργασία στο εσωτερικό της περιοχής αυτής[semigr ]

Όσον αφορά τις σχέσεις με τα κράτη της περιοχής της Βαλτικής

22. υπενθυμίζει το ψήφισμά του τις 14ης Ιουλίου 1995 σχετικά με «τις βασικές γραμμές της πολιτικής της Ευρωπαϊκής Ένωσης για την Βαλτική» ((ΕΕ C 249 της 25.9.1995, σελ. 215))[semigr ]

23. επισημαίνει ότι με τις πρόσφατες προσχωρήσεις στην Ευρωπαϊκή Ένωση και με τις επικείμενες τοιαύτες, η Βαλτική Θάλασσα θα λάβει σε όλο και μεγαλύτερο βαθμό τον χαρακτήρα μιας εσωτερικής θάλασσας η οποία θα πρέπει να καταστεί μια ζώνη συνεργασίας μεταξύ των παρακτίων χωρών συμπεριλαμβανομένης και της Ρωσίας και του θύλακός της του Καλίνινγκραντ[semigr ]

24. επισημαίνει ότι η Ευρωαρκτική Περιοχή Μπάρεντς αποτελεί αναπόσπαστο τμήμα της Βορείου Ευρώπης, εν μέρει επικαλυπτόμενο με την περιοχή της Βαλτικής Θάλασσας, όπου η συνεργασία θα πρέπει να αναπτυχθεί ως μέρος των ολοκληρωμένων πολιτικών της Ευρωπαϊκής Ένωσης για τις βόρειες περιοχές[semigr ]

25. καλεί ως εκ τούτου το Συμβούλιο της Ευρωπαϊκής Ένωσης να χρησιμοποιήσει, στα πλαίσια της ΚΕΠΠΑ, όλα τα μέσα που διαθέτει για να εκτονώσει τις τάσεις που ενδέχεται να εκδηλωθούν στην περιοχή και να επανενεργοποιήσει την στρογγυλή τράπεζα της Βαλτικής η οποία είχε δημιουργηθεί στα πλαίσια των διαπραγματεύσεων που είχαν λάβει χώρα για το Σύμφωνο Σταθερότητας στην Ευρώπη, και τούτο με στόχο να καταστεί η τράπεζα αυτή ένα φόρουμ τακτικού διαλόγου με τα παράκτια κράτη που δεν είναι μέλη της Ευρωπαϊκής Ένωσης[semigr ]

Όσον αφορά τις σχέσεις με τα παράκτια κράτη της Μεσογείου και της Μαύρης Θάλασσας καθώς και με τα κράτη της Εγγύς και της Μέσης Ανατολής

26. τονίζει τη σημασία της Μεσογείου για την ασφάλεια της Ευρωπαϊκής Ένωσης όπως υπογραμμίσθηκε στην Διάσκεψη της Βαρκελώνης, και επισημαίνει ότι παρά τις συμφωνίες σύνδεσης που έχουν υπογράψει με την Ευρωπαϊκή Ένωση, οι χώρες του νότου της Λεκάνης της Μεσογείου είναι εκτεθειμένες κατά περίπτωση, άλλες στην πολιτική αστάθεια, άλλες στην τρομοκρατία και τις παραβιάσεις των ανθρώπινων δικαιωμάτων λόγω της οικονομικής ανισορροπίας και των εμποδίων στα οποία προσκρούει η ειρηνευτική διαδικασία στην εγγύς Ανατολή[semigr ]

27. είναι της άποψης ότι θα πρέπει να δημιουργηθούν στη Μεσόγειο δομές συνεργατικής ασφαλείας που να συμπληρώνουν την πολιτική των ευρωμεσογειακών συμφωνιών εταιρικής σχέσεως την οποία εφαρμόζει η Ευρωπαϊκή Ένωση[semigr ]

28. τονίζει ότι οι διαφορές που υφίστανται μεταξύ των παρακτίων χωρών της Μεσογείου θα πρέπει να επιλυθούν με γνώμονα τον σεβασμό του διεθνούς δικαίου και των σχετικών ψηφισμάτων των Ηνωμένων Εθνών και ενδεχομένως με την προσφυγή στο Διεθνές Δικαστήριο της Χάγης[semigr ]

29. τονίζει την ανάγκη να διασφαλιστεί η συμπληρωματικότητα και η διαφάνεια του διαλόγου της ΕΕ με τα κράτη της Λεκάνης της Μεσογείου με τον αντίστοιχο διάλογο άλλων Διεθνών Οργανισμών, δηλαδή της ΔΕΕ, του ΝΑΤΟ και του ΟΑΣΕ[semigr ]

30. τονίζει ότι μια πολιτική ασφάλειας στη Μεσόγειο θα πρέπει να έχει ως άξονα καταρχάς την βελτίωση των οικονομικών και κοινωνικών συνθηκών στις παράκτιες περιοχές της θάλασσας αυτής ιδιαιτέρως δε των χωρών της νοτίου ακτής της, καθώς και τον έλεγχο των μεταναστευτικών ρευμάτων και των μηχανισμών παράνομης διακίνησης πολεμικού υλικού.

31. τονίζει τη σημασία της Μαύρης Θάλασσας για την ευρωπαϊκή ασφάλεια, θάλασσα η οποία βρίσκεται στην περιοχή της Υπερκαυκασίας, και ζητεί, ως εκ τούτου, από την Ευρωπαϊκή Ένωση να κάνει εντονότερη την παρουσία της στη ζώνη οικονομικής συνεργασίας της Μαύρης Θάλασσας[semigr ]

32. επισημαίνει επίσης τη σημασία της Εγγύς και της Μέσης Ανατολής για την παγκόσμια ασφάλεια λόγω, ειδικότερα, της ύπαρξης στην περιοχή αυτή τεραστίων πετρελαϊκών αποθεμάτων, ζητεί δε από το Συμβούλιο να αναπτύξει την ΚΕΠΠΑ έναντι των χωρών της περιοχής αυτής[semigr ]

33. τονίζει την ανάγκη να διαδραματίσει η Ευρωπαϊκή Ένωση έναν ενεργότερο πολιτικό ρόλο στην ειρηνευτική διαδικασία της Μέσης Ανατολής, διαδικασία στην οποία έδωσε η ίδια την αναγκαία πολιτική ώθηση μετά τη δήλωση της Βενετίας το 1980[semigr ]

Λοιπές θεωρήσεις

34. είναι της άποψης ότι θα ήταν σκόπιμο, για λόγους συνάφειας και σχεδιασμού της ΚΕΠΠΑ, να συγκαλούνται, σε περίπτωση ανάγκης, κοινά συμβούλια των υπουργών εξωτερικών και των υπουργών αμύνης των κρατών μελών, ειδικότερα όταν θα πρέπει να δίδεται η εντολή στη ΔΕΕ να προχωρεί σε αποστολές τύπου Petersberg[semigr ]

35. τονίζει ότι μια κοινή πολιτική ασφαλείας δεν μπορεί μόνη της να προστατεύσει την Ευρωπαϊκή Ένωση από όλες τις απειλές και ότι συνεπώς θα πρέπει η πολιτική αυτή να προσεγγίσει αναπόφευκτα το θέμα της αμύνης[semigr ]

36. τονίζει ότι ένας ευρύτερος ορισμός της κοινής πολιτικής ασφάλειας στην Ευρώπη πρέπει να δίδει μεγαλύτερη έμφαση στο θέμα του αφοπλισμού, στην πρόληψη των διενέξεων και στην οικοδόμηση εμπιστοσύνης

37. υπενθυμίζει ότι σύμφωνα με τη Συνθήκη για την Ευρωπαϊκή Ένωση, η ΚΕΠΠΑ προβλέπει την εν καιρώ διαμόρφωση κοινής αμυντικής πολιτικής η οποία μπορεί, σε δεδομένη στιγμή, να οδηγήσει σε κοινή άμυνα[semigr ]

38. είναι της άποψης ότι η Ευρωπαϊκή Ένωση οφείλει αφενός μεν να προσαρμόσει τη σημερινή δομή της ώστε να παρακολουθεί στενότερα την εξέλιξη της κατάστασης στον τομέα της ασφάλειας και - σε μεταγενέστερο στάδιο - της άμυνας, αφετέρου δε να έχει στενότερες επαφές με τους οργανισμούς οι οποίοι ασκούν πολιτική στον τομέα αυτό[semigr ]

39. αναθέτει στον Πρόεδρό του να διαβιβάσει το παρόν ψήφισμα στην Επιτροπή, στο Συμβούλιο, την Διακυβερνητική Διάσκεψη, καθώς και στα όργανα της ΔΕΕ, του ΝΑΤΟ, του ΟΑΣΕ, του ΟΗΕ, καθώς και στις κυβερνήσεις των κρατών μελών της ΕΕ και των κρατών που υπέβαλαν αίτηση προσχώρησης σάυτήν.